
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση του Οργανισμού Εσωτερικής Υπηρεσίας του 

Β' Παιδικού Σταθμού Δήμου Βριλησσίων. 

Σύσταση Νομικού Προσώπου στο Δήμο Καλαμά Ν. Ιω- 
αννίνων με το όνομα «Κέντρο Ανοιχτής Προστασίας 

Ηλικιωμένων Δήμου Άνω Καλαμά». 

Τροποποίηση -συμπλήρωση της εντατικής πράξης της 
επιχείρησης «Αμιγής Αναπτυξιακή Επιχείρηση 

ΤΕΔΚΝ. Ημαθίας»... 

Σύσταση ιδίου Νομικού Προσώπου στο Δήμο Ηρα¬ 
κλείου Νομού Ηρακλείου με την επωνυμία «42η 

Σχολική Επιτροπή Δ. Ηρακλείου». 

Τροποποίηση των 1/2.10.1996 και 2/18.12.1996 απο¬ 
φάσεων της Γενικής Συνέλευσης του Δικηγορικού 
Συλλόγου Σερρών. 


ΑΠΟΦΑΣΕΙ Σ 

Αριθ. 31464 (1) 

Έγκριση του Οργανισμού Εσωτερικής Υπηρεσίας του Β' 
Παιδικού Σταθμού Δήμου Βριλησσίων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
τροποποιήθηκαν με τις όμοιες του άρθρου 8 παρ. 5του Ν. 
2307/95. 

2. Τις διατάξεις του άρθρου 8 του Ν. 2503/97. 

3. Την 178/97 απόφαση του Δημοτικού Συμβουλίου Δή¬ 
μου Βριλησσίων, με την οποία εκφράζει τη σύμφωνη γνώ¬ 
μη του για την 17/97 απόφαση του Διοικητικού Συμβουλί¬ 
ου του Β' Παιδικού Σταθμού Δήμου Βριλησσίων. 

4. Τη σύμφωνη γνωμοδότηση του Υπηρεσιακού Συμ¬ 
βουλίου που διατυπώθηκε στο 6/26.11.97 πρακτικό του, 
αποφασίζουμε: 

Εγκρίνουμε την 17/97 απόφαση του Διοικητικού Συμ¬ 
βουλίου του Β' Παιδικού Σταθμού Δήμου Βριλησσίων, που 
αφορά ψήφιση του Οργανισμού Εσωτερικής Υπηρεσίας 
του, ως εξής: 


ΑΡΘΡ01 

ΟΡΓΑΝΩΣΗ ΥΠΗΡΕΣΙΩΝ 

Ο Β' Παιδικός Σταθμός Δήμου Βριλησσίων οργανώνεται 
σε ένα (1) τμήμα με τίτλο «Τμήμα υπηρεσιών παιδικού 
1 σταθμού». 

Το τμήμα συγκροτείται: 

1) από τον προϊστάμενο αυτού 

2) από δυο (2) μη αυτοτελή γραφεία 
α. γραφείο παιδαγωγών 
β. γραφείο διοικητικής μέριμνας 

ΑΡΘΡΟ2 

ΘΕΣΕΙΣ ΠΡΟΣΩΠΙΚΟΥ 

Οι οργανικές θέσεις του προσωπικού του Β' παιδικού 
σταθμού Δήμου Βριλησσίων είναι οι εξής: 

1. τρεις (3) θέσεις κλάδου ΤΕ16 νηπιαγωγών 

2. δύο (2) θέσεις κλάδου ΔΕ8 βοηθών παιδαγωγών 

3. μία (1) θέση κλάδου ΔΕΙ Διοικητικού (διαχειριστής) 

4. μία (1) θέση κλάδου ΔΕ32 μαγείρων 

5. δυο (2) θέσεις κλάδου ΥΕ16 προσωπικού καθαριότη¬ 
τας - βοηθητικών εργασιών 

6. μια (1) θέση κλάδου ΔΕ29 οδηγού 
Εκτός των ανωτέρω, στον παρόντα Ο.Ε.Υ. προβλέπο- 

νται και οι ακόλουθες προσωρινές προσωποπαγείς θέ¬ 
σεις του προσωπικού που μετατάχθηκε αυτοδικαίως στον 
Β' παιδικό σταθμό Δήμου Βριλησσίων με τις διατάξεις του 
αρ. 26 του Δ. Κ.Κ., όπως τροποποιήθηκε με το αρθ. 9§7 του 
Ν. 2503/97. 

1) Μια (1) θέση κλάδου ΤΕ Νηπιαγωγών (προσωρινός) 
που κατέχεται από την Παπαχρήστου - Χασάπη Αικατερί¬ 
νη. 

2) Μια (1) θέση κλάδου ΤΕ βρεφονηπιοκόμων που κατέ- 
χεται από την Μπάρμπα Βασιλική. 

3) Μια (1) θέση κλάδου ΥΕ προσωπικού βοηθητικού - 
μαγειρείου που κατέχεται από την Καπογιάννη Χριστί¬ 
να. 

Οι ανωτέρω προσωρινές προσωπαγείς θέσεις καταρ- 
γού νται με την κατά οποιοδήπστε τρόπο αποχώρηση από 
την υπηρεσία των υπαλλήλων που τις κατέχουν. Προσό¬ 
ντα διορισμού στις ανωτέρω θέσεις είναι τα οριζόμενα α¬ 
πό τις διατάξεις του Π.Δ.22/90 37α/87 και την ισχύουσα 
για τους ΟΤΑ νομοθεσία. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΑΡΘΡΟ3 

ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ ΠΡΟΣΩΠΙΚΟΥ 
Α’ Προϊστάμενος τμήματος 

Χρέη προϊσταμένου τμήματος υπηρεσιών του παιδικού 
σταθμού ασκεί ένας υπάλληλος του κλάδου ΤΕ16 Νηπια¬ 
γωγών ή του κλάδου ΤΕ Νηπιαγωγών (προσωρινός) ή του 
κλάδου ΤΕ βρεφονηπιοκομίας που ορίζεται με απόφαση 
του Υπηρεσιακού Συμβουλίου. Σε περίπτωση που δεν έχει 
ορισθεί από το Υπηρεσιακό Συμβούλιο εφαρμόζονται οι 
διατάξεις περί αναπλήρωσης προϊσταμένων. 

Καθήκοντα προϊσταμένου 

1) Είναι υπεύθυνος για την εύρυθμη λειτουργία του παι¬ 
δικού σταθμού και την τήρηση του εκπαιδευτικού προ¬ 
γράμματος. 

2) Μεριμνά για την πιστή εφαρμογή του κανονισμού λει¬ 
τουργίας του παιδικού σταθμού και για την εκτέλεση των 
αποφάσεων του Διοικητικού Συμβουλίου. 

3) Φροντίζει για την εσωτερική τάξη του Σταθμού και για 
κάθε σημειούμενη παράβαση υποχρεούται ν’ αναφέρεται 
στον πρόεδρο του Διοικητικού Συμβουλίου. 

4) Προΐσταται όλων των υπαλλήλων του παιδικού σταθ¬ 
μού, εποπτεύει για την σωστή εκτέλεση των καθηκόντων 
τους και συντονίζει το έργο τους ανάλογα με τις ανάγκες 
που ανακύπτουν κάθε φορά. 

5) Συγκαλεί το προσωπικό του σταθμού για ενημέρωση 
καθοδήγηση και προγραμματισμό δραστηριοτήτων υπο¬ 
χρεωτικό με την έναρξη λειτουργίας του Σταθμού και ό- 
ποτε κριθεί αναγκαίο. 

6) Συγκαλεί συγκέντρωση γονέων τουλάχιστον μια φο¬ 
ρά τον χρόνο ύστερα από απόφαση του Διοικητικού Συμ¬ 
βουλίου. Στη συγκέντρωση παρευρίσκονται εκτός από 
τον ίδιο, ο Πρόεδρος και τα μέλη του Διοικητικού Συμ¬ 
βουλίου και το παιδαγωγικό προσωπικό. 

Σκοπός της συγκέντρωσης είναι η ενημέρωση των γο¬ 
νέων για ζητήματα που αφορούν τα παιδιά και την λει¬ 
τουργία του σταθμού. 

7) Φροντίζει για την υγιεινή κατάσταση των παιδιών και 
μεριμνά για την σωματική τους ακεραιότητα, ενημερώνο¬ 
ντας άμεσα του γονείς τους σε περίπτωση ατυχήματος. 
Συνεργάζεται με τον παιδίατρο του σταθμού, αν υπάρχει. 

8) Κατευθύνει το προσωπικό καθαριότητας βοηθητικών 
εργασιών ως προς τη σωματική καθαριότητα των νηπίων, 
επιβλέπει την καθαριότητα του σταθμού και φροντίζει για 
την έγκαιρη παρασκευή του φαγητού και εποπτεύει την 
κανονική διανομή του. 

9) Συνεργάζεται με τον διαχειριστή για την κατάρτιση 
του προϋπολογισμού για τις προμήθειες και τις άλλες δα¬ 
πάνες, που απαιτούνται για την λειτουργία του σταθμού. 

10) Επιμελείται για τον εφοδιασμό του σταθμού των α¬ 
ναγκαίων τροφίμων, λοιπών ειδών και υλικών καθώς και 
την καλή φύλαξη, συντήρηση και διάθεση αυτών. Υπο¬ 
γράφει τα δελτία εισαγωγής - εξαγωγής υλικού. 

11) Καταρτίζει το πρόγραμμα διατροφής, σύμφωνα με 
τις σύγχρονες παιδιατρικές απόψεις για την υγιεινή δια¬ 
τροφή των παιδιών, όπως προβλέπεται στο αρθ. 15 του 
κανονισμού λειτουργίας. 

12) Συντάσσει και διεκπεραιώνει την αλληλογραφία του 
σταθμού και φρονπζει για την αρχειοθέτηση των εγγρά¬ 
φων, τηρεί δε τη σφραγίδα του σταθμού. 

13) Δέχεται και πρωτοκολλά τις αιτήσεις των γονέων για 
την εγγραφή των παιδιών στο σταθμό και ενημερώνει τον 
πρόεδρο του Διοικητικού Συμβουλίου για την διαγραφή 
των παιδιών. 


14) Κρατεί τα κλειδιά του σταθμού και της αποθήκης. 

15) Τηρεί και ενημερώνει καθημερινά τα βιβλία: 
α) Βιβλίο παρουσίας προσωπικού 

β) Βιβλίο πρωτοκόλλου 

γ) Βιβλίο διδαχθείσης ύλης, που καταχωρεί και υπο¬ 
γράφει καθημερινά το παιδαγωγικό προσωπικό. 

16) Μεριμνά για την αναπλήρωση του παιδαγωγικού και 
του βοηθητικού προσωπικού σε περίπτωση δικαιολογη¬ 
μένης ή μη απουσίας του. 

17) Όταν ο προϊστάμενος απουσιάζει ή κωλύεται όλα τα 
παραπάνω καθήκοντα ασκεί ο νόμιμος αναπληρωτής αυ¬ 
τού. 

18) Ασκεί κάθε άλλη αρμοδιότητα που θα του ανατίθε¬ 
ται με απόφαση του Διοικητικού Συμβουλίου. 

Β' ΓΡΑΦΕΙΟ ΠΑΙΔΑΓΩΓΩΝ 
α) Παιδαγωγοί 

1. Φροντίζουν για τη σωστή ψυχοσωματική υγεία και ψυ¬ 
χοκινητική εξέλιξη των παιδιών με εξατομίκευση του ημε¬ 
ρήσιου προγράμματος ανάλογα με την ηλικία και τις ανά¬ 
γκες τους. Απασχολούν τα παιδιά σύμφωνα με το ημερή¬ 
σιο πρόγραμμα απασχόλησης και προσφέρουν σ’ αυτά 
με υπομονή και στοργή όλες τις δυνατότητες για ν’ ανα¬ 
πτύξουν την προσωπικότητά τους επιδιώκοντας συνεχώς 
να δημιουργήσουν σ’ αυτά ικανότητα συγκέντρωσης, αυ¬ 
τενέργειας , εμπιστοσύνη στον εαυτό τους και στις προ¬ 
σωπικές δυνατότητές τους. Σε καμμιά περίπτωση και για 
οποιοδήποτε λόγο δεν επιτρέπεται η κακή μεταχείριση 
των παιδιών (εκφοβισμός - σωματική ποινή). 

2. Εισηγούνται στον προϊστάμενο τμήματος τις ανάγκες 
εφοδιασμού του Σταθμού για την εφαρμογή του προ¬ 
γράμματος μετά απαιτούμενα παιδαγωγικά υλικά. 

3. Βοηθούν τα φιλοξενούμενα παιδιά για την ικανοποίη¬ 
ση των ατομικών τους αναγκών. Παρακολουθούν την δια¬ 
τροφή τους και την καθαριότητά τους, ενθαρρύνοντας 
την αυτοεξυπηρέτησή τους. 

4. Φροντίζουν για τη σωστή οργάνωση και τάξη των αι¬ 
θουσών. Παρακολουθούν τη συμπεριφορά των παιδιών 
και υποχρεούνται ν’ αναφέρουν στον προϊστάμενο και να 
τον ενημερώνουν για κάθε ύποπτο σχετικά με την υγεία 
των παιδιών περιστατικό ή οποιοδήποτε άλλο θέμα. 

5. Τηρούν βιβλίο παρουσίας των παιδιών και ενημερώ¬ 
νουν τον προϊστάμενο στις περιπτώσεις καθυστέρησης 
στην προσέλευσή τους ή στην αναχώρησή τους και στις 
περιπτώσεις απουσίας τους. 

6. Καταχωρούν και υπογράφουν καθημερινά τη διδα- 
χθείσα ύλη στο σχετικό βιβλίο, που τηρείται από τον προϊ¬ 
στάμενο. 

7. Είναι υπεύθυνοι και υπόλογοι για τα εποπτικά μέσα 
διαδικασίας και το εκπαιδευτικό υλικό και γενικά για κάθε 
υλικό που τους έχει διατεθεί» 

8. Μεριμνούν για την ανάπαυση των παιδιών σύμφωνα 
με το πρόγραμμα ημερήσιας απασχόλησης. 

9. Διοργανώνουν εορταστικές εκδηλώσεις σε συνεργα¬ 
σία με τον Προϊστάμενο του Σταθμού. 

10. Μια παιδαγωγός και ένα άτομο από το βοηθητικό 
προσωπικό παρευρίσκονται υποχρεωτικά κατά την προ¬ 
σέλευση και αποχώρηση των παιδιών. 

11. Εκτελούν οποιαδήποτε άλλη υπηρεσία σχετική με το 
έργο τους που τους ανατίθεται από τον προϊστάμενο. 

β) Βοηθοί παιδαγωγών 

Βοηθούν το παιδαγωγικό προσωπικό σε όλα τα καθήκο- 
ντά του και εκτελούν τις οδηγίες που παίρνουν από αυτό. 
Στην περίπτωση απουσίας του παιδαγωγικού προσωπι- 

κού αντικαθιστούν αυτό απευθυνόμενοι στον προϊστάμε¬ 
νο του σταθμού για βοήθεια και υποστήριξη. 

Γ ΓΡΑΦΕΙΑ ΔΙΟΙΚΗΤΙΚΗΣ ΜΕΡΙΜΝΑΣ 
α.Διαχειριστής 

1. Είναι υπεύθυνος για την προμήθεια και τον έγκαιρο ε¬ 
φοδιασμό του σταθμού με τα αναγκαία τρόφιμα, και λοι¬ 
πά υλικά, για την καλή φύλαξη, συντήρηση και διάθεσή 
τους, καθώς και για την λοιπή εν γένει περιουσία του 
σταθμού, με τις εκάστοτε αποφάσεις του Διοικητικού 
Συμβουλίου. 

2. Συντάσσει τις μισθοδοτικές καταστάσεις του προσω¬ 
πικού του σταθμού και υπολογίζει με βάση τις ισχύουσες 
διατάξεις τυχόν πρόσθετες αμοιβές (υπερωρίες κλπ.) 
που προκύπτουν. 

3. Τηρεί όλα τα βιβλία διαχείρισης στα οποία καταχωρεί 
όλες τις από το νόμο απαιτούμενες εγγραφές. 

4. Πραγματοποιεί τις πληρωμές και εισπράξεις του νο¬ 
μικού προσώπου. Για τις πληρωμές συνυπογράφει με τον 
Πρόεδρο του Δ.Σ. ή του Προϊσταμένου του νομικού προ¬ 
σώπου τις επιταγές ή πληρώνει με μετρητά, εφόσον δεν 
εκδίδεται επιταγή, λαμβάνοντας σχετική απόδειξη από 
τον δικαιούχο. Είναι υπεύθυνος για την έγκαιρη απόδοση 
των γενομένων κρατήσεων για φόρους ή ασφαλιστικές ει¬ 
σφορές. 

5. Είναι υπεύθυνος για την τήρηση γενικά των λογαρια¬ 
σμών του νομικού προσώπου τη συγκέντρωση των παρα¬ 
στατικών στοιχείων της διαχείρισης και την φύλαξη και 
ταξινόμηση όλων των δικαιολογητικών εισπράξεων και 
πληρωμών έτσι ώστε να είναι ευχερής ο έλεγχος της δια¬ 
χείρισης σε οποιοδήποτε χρόνο. 

6. Συνεργάζεται με τον προϊστάμενο του νομικού προ¬ 
σώπου για την κατάρτιση του προϋπολογισμού του απο¬ 
λογισμού και του ισολογισμού του νομικού προσώπου ει- 
σηγούμενος εγκαίρως τυχόν αναμόρφωσή του. 

7. Εκτελεί κάθε άλλη εργασία διοίκησης και διαχείρισης 
που του ανατίθεται από τον προϊστάμενο και το Διοικητι¬ 
κό Συμβούλιο. 

β. Μαγείρισσα ή Μάγειρας 

1. Είναι υπεύθυνος/η για το μαγειρείο και την επιμελη¬ 
μένη και έγκαιρη παρασκευή του φαγητού σύμφωνα με το 
διαιτολόγιο επιμελείται ιδιαιτέρως για την τήρηση όλων 
των όρων υγιεινής στους χώρους παρασκευής φαγητού 
εισηγούμενη κάθε σχετικό μέτρο. 

2. Παραλαμβάνει καθημερινά από τον διαχειριστή ή τον 
προϊστάμενο βάσει υπηρεσιακού σημειώματος την ανα¬ 
γκαία ποσότητα υλικών για το ημερήσιο φαγητό με βάση 
το διαιτολόγιο και υπογράφει το σχετικό δελτίο. 

3. Φροντίζει για το σερβίρισμα του προγεύματος και του 
μεσημεριανού φαγητού. 

4. Τακτοποιεί τα μαγειρικά σκεύη και είδη εσπάσεως και 

φροντίζει για την καλή συντήρησή τους και λειτουργία 
τους ευθυνόμενη/ος για κάθε απώλεια ή αδικαιολόγητη 
καταστροφή. ' 

5. Φροντίζει για την έγκαιρη τακτοποίηση των προμη- 
θευομένων τροφίμων και ειδών καθαριότητας στον κα¬ 
τάλληλο χώρο αποθήκευσης αυτών και μεριμνά για την 
διατήρηση της τάξης και της καθαριότητας του χώρου 
αυτού. 

6. Προτείνει τη λήψη κάθε μέτρου που θεωρεί απαραί¬ 
τητο για την καλή λειτουργία του μαγειριού. 

7. Εκτελεί κάθε άλλη εργασία που του ανατίθεται από ■ 
τον προϊστάμενο. 

γ. Προσωπικό καθαριότητας - Βοηθητικών εργασιών ; 


1. Εκτελεί τις εργασίες καθαριότητας όλων των εσωτε¬ 
ρικών και εξωτερικών χώρων του σταθμού εκτός εκείνων 
του μαγειριού και της αποθήκης. 

2. Χρησιμοποιεί υλικά καθαριότητας που περιλαμβάνει 
από τον διαχειριστή ή τον προϊστάμενο με υπηρεσιακό 
σημείωμα και υπογράφει το σχετικό δελτίο. 

3. Είναι αποκλειστικά υπόλογος για τον γενικό ιματισμό 
του σταθμού και οφείλει να μεριμνά για την καλή συντή¬ 
ρηση, καθαριότητα και φύλαξη αυτού στον κατάλληλο 
χώρο αποθήκευσής του, ευθυνόμενο για κάθε απώλεια ή 
αδικαιολόγητη καταστροφή του. 

4. Βοηθά στη διανομή του φαγητού παρευρίσκεται δε 
στο χώρο τραπεζαρίας και βοηθά τους παιδαγωγούς, κα- 
θόλη τη διάρκεια του φαγητού των παιδιών. 

5. Βοηθά εφόσον παρίσταται ανάγκη στην προετοιμα¬ 
σία των παιδιών για τη μεσημβρινή τους ανάπαυση, κα¬ 
θώς και στην ετοιμασία αυτών για την αποχώρησή τους 
από το Σταθμό. 

6. Επιλαμβάνεται της καθαριότητος των παιδιών του 
σταθμού. 

7. Αναπληρώνει την μαγείρισσα/μάγειρα σε περίπτωση 
απουσίας ή κωλύματος αυτού. 

8. Εκτελεί κάθε άλλη εργασία που του ανατίθεται από 
τον προϊστάμενο. 

δ. Οδηγός 

1. Ευθύνεται για την ασφαλή μεταφορά των φιλοξενούμε¬ 
νων παιδιών προς και από τον σταθμό και σε λοιπές μετακι¬ 
νήσεις τους για λόγους εκπαιδευτικούς και ψυχαγωγικούς. 

2. Είναι υπεύθυνος για την καλή συντήρηση και καθα¬ 
ριότητα του αυτοκινήτου του σταθμού και οφείλει να τη- 
ρεί σχολαστικά του Κ.Ο.Κ. και τους όρους ασφαλούς με¬ 
ταφοράς τυν παιδιών. 

3. Εκτελεί τις εξωτερικές εκείνες εργασίες του νομικού 
προσώπου στο μεσοδιάστημα των μεταφορών που καθο¬ 
ρίζονται από τον προϊστάμενο. 

Ακροτελεύτια διάταξη 

Από τις διατάξεις του παρόντος οργανισμού εσωτερι¬ 
κής υπηρεσίας δεν προκαλείται δαπάνη σε βάρος του 
προϋπολογισμού του νομικού προσώπου «Β' παιδικός 
σταθμός Δήμου Βριλησσίων» για το έτος 1997, προκαλεί- 
ται όμως δαπάνη ύψους 50.000.000 δρχ. ετησίως για τα ε¬ 
πόμενα έτη, που θα προβλεφθεί στον προϋπολογισμό 
του. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 22 Νοεμβρίου 1999 

Με εντολή Γενικού Γραμματέα Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 


Γ-- (2) 

Σύσταση Νομικού Προσώπου στο Δήμο Καλαμά Ν. Ιωαν- 
νίνων με το όνομα «Κέντρο Ανοιχτής Προστασίας Ηλι¬ 
κιωμένων Δήμου Ανω Καλαμά». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις των άρθρων 203 και 205 του Δ.Κ Κ ίΠ Δ 

410/95). '' 

2. Την αριθ. 187/99 απόφαση του Δ.Σ. Δήμου Ανω Κα¬ 
λαμά, αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Συστήνουμε στο Δήμο Άνω Καλαμά του Νομού Ιωαν- 
νίνων Νομικό Πρόσωπο με το όνομα «Κέντρο Ανοικτής 
Προστασίας Ηλικιωμένων Δήμου Άνω Καλαμά». 

2. Σκοπός του Ν.Π. που θα συσταθεί σε εφαρμογή προ¬ 
γράμματος εξωιδρυματικής προστασίας ηλικιωμένων θα 
είναι η παροχή ιατροκοινωνικής προστασίας στα ηλικιω¬ 
μένα άτομα της περιοχής του Δήμου Άνω Καλαμά, ώστε 
αυτά να παραμένουν στην οικογένεια και την κοινότητα. 

3. Πόροι του Νομικού Προσώπου είναι: 

α) Ετήσια επιχορήγηση του Δήμου Άνω Καλαμά ύψουο 
5.000.000 δρχ. 

β) Επιχορήγηση και κάθε άλλη παροχή του κράτους, εί¬ 
τε απευθείας προς το Νομικό Πρόσωπο, είτε προς το Δή¬ 
μο Άνω Καλαμά, για το Νομικό Πρόσωπο. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Εσοδα από τη συμβολική χρηματική συμμετοχή με¬ 
λών που έχουν ανάγκη προστασίας. 

ε) Οι εισπράξεις από το αντπτμο των πραγμάτων ή υπη¬ 
ρεσιών που παρέχονται από το Νομικό Πρόσωπο, 
στ) Πρόσοδοι από την ίδια αυτού περιουσία, 
ζ) Κάθε άλλη νόμιμη πρόσοδο. 

4. Το Νομικό Πρόσωπο εκπροσωπείται ενώπιον των δι¬ 
καστηρίων και πάσης Αρχής από τον Πρόεδρο του Δ.Σ. 
και σε περίπτωση απουσίας ή κωλύματος από τον Αντι¬ 
πρόεδρο. 

5. Κάλυψη δαπάνης (Άρθρο 27 Ν. 2081/92). 

Από τις διατάξεις της απόφασης αυτής, προκαλείται 
δαπάνη σε βάρος του προϋπολογισμού του Δήμου Άνω 
Καλαμά ύψους 5.000.000 δρχ. (σελ. 37, Κ.Α. 212,3). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 25 Νοεμβρίου 1999 

Με εντολή Γενικού Γραμματέα Περιφέρειας 
Ο Διευθυντής 
ΧΡΗΣΤΟΣ ΤΣΙΑΤΟΥΡΑΣ 

———Φ- 

Αριθ. 8062 (3) 

Τροποποίηση -συμπλήρωση της εντατικής πράξης της ε¬ 
πιχείρησης «Αμιγής Αναπτυξιακή Επιχείρηση ΤΕΔΚ Ν. 
Ημαθίας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2503/97 (ΦΕΚ107/Α797). 

2. Τις διατάξεις του άρθρου 69 του Ν. 1416/84 και του 
άρθρου 20 § 7 του Ν. 1832/89. 

3. Το Π.Δ. 250/89. 

4. Τις διατάξεις του άρθρου 27 του Ν. 2081/92. 

5. Τις διατάξεις του Π.Δ. 197/78 «περί λειτουργίας των 
ΤΕΔΚ και ΚΕΔΚΕ». 

6. Την87/1999 απόφαση της Διοικούσας Επιτροπής της 
ΤΕΔΚ Ν. Ημαθίας με την οποία τροποποιείται η 33/98 ό¬ 
μοια απόφασή της και ειδικότερα συμπληρώνεται το άρ¬ 
θρο 2 που αναφέρεται στο σκοπό της επιχείρησης και ε- 
παναδιατυπώνεται το άρθρο 3 που αναφέρεται στη διοί¬ 
κηση της επιχείρησης. 

7. Την 12240/10.11.98 απόφασή μας με γην οποία έγινε 
η σύσταση της «Αμιγής Αναπτυξιακής Επιχείρησης ΤΕΔΚ 
Ν. Ημαθίας» (ΦΕΚ 1224/Β71.12.98), αποφασίζουμε: 


Τροποποιούμε την 12210/10.11.98 απόφασή μας, σχε¬ 
τικά με τη σύσταση της «Αμιγής Αναπτυξιακής Επιχείρη- 
σης της ΤΕΔΚ Ν. Ημαθίας» και ειδικότερα: 

1. Στο άρθρο 2 της συστατικής πράξης προστίθεται πα¬ 
ράγραφος (8) ως εξής: 

(α) Η εφαρμογή δράσεων, που στοχεύουν στην οικονο¬ 
μική και κοινωνική ανάπτυξη, και στην πολιτισπκή, οικο¬ 
λογική, τουριστική και αθλητική αναβάθμιση της Ημα¬ 
θίας, επε συνολικά, είτε ορισμένων (κατά περίπτωση) πε¬ 
ριοχών της. 

(β) Η εφαρμογή προγραμμάτων για την καταπολέμηση 
της ανεργίας. 

(γ) Η διοργάνωση προγραμμάτων εκπαίδευσης του ερ¬ 
γατικού δυναμικού και η προώθηση της διαρκούς επιμόρ¬ 
φωσης εργαζομένων. 

(δ) Η αξιοποίηση της τεχνογνωσίας και της εμπειρίας 
άλλων Χωρών της Ευρώπης, με την συμμετοχή σε δια¬ 
κρατικό δίκτυα ανταλλαγής εμπειριών, και υλοποίησης 
αντίστοιχων προγραμμάτων. 

(ε) Η συμμετοχή σπς Κοινοτικές Πρωτοβουλίες, και τα 
Ευρωπαϊκά - Προγράμματα και η αξιοποίηση κοινοτικών 
πόρων από τα διαρθρωτικά ταμεία ή άλλες πηγές της Ευ¬ 
ρωπαϊκής Ένωσης. 

(στ) Η ανάπτυξη και προβολή της τοπικής πολιτιστικής 
δημιουργίας, και ιδιαίτερα η υποστήριξη των αυτόνομων 
πρωτοβουλιών των νέων σε όλο το φάσμα της τέχνης και 
της καλλιτεχνικής έκφρασης. 

(ζ) Η μελέτη και ανάπτυξη της πολιτιστικής υποδομής 
και της ανάλογης υποδομής για την αναβάθμιση του λαϊ¬ 
κού πολιτισμού. 

(η) Η εκπόνηση μελετών, που συμβάλλουν στην ανά¬ 
πτυξη της Ημαθίας, είτε συνολικά, είτε ορισμένων περιο¬ 
χών της, και η παροχή γενικά υπηρεσιών ανάλογων προς 
τους σκοπούς της Επιχείρησης, προς κάθε ενδιαφερόμε¬ 
νο Φορέα του Δημόσιου, του Κοινωνικού ή του Ιδιωτικού 
Τομέα. 

(θ) Η παροχή υπηρεσιών, η υλοποίηση προγραμμάτων, 
και ο συντονισμός των ενεργειών διαφόρων άλλων Φορέ¬ 
ων, για τα άτομα με ειδικές ανάγκες, τα άτομα της τρίτης 
ηλικίας, τις ευπαθείς κοινωνικές ομάδες, τις μειονεκτού- 
σες πληθυσμιακές ομάδες, τα κοινωνικά αποκλεισμένα ά¬ 
τομα ή ομάδες, κ.λπ. 

(ι) Η ανάληψη πρωτοβουλιών για τη συνολική αντιμετώ¬ 
πιση και διευθέτηση της διαχείρισης των απορριμμάτων, 
σε επίπεδο Νομού Ημαθίας (ή ακόμη και σε μεγαλύτερες 
ή μικρότερες διαστάσεις), με εκπόνηση μελετών, συντο¬ 
νισμό των ενεργειών των ΟΤΑ, κίνηση των διαδικασιών και 
υποστήριξη της ΤΑ για τη χωροθέτηση και λειτουργία ΧΥ¬ 
ΤΑ, υλοποίηση προγραμμάτων περιβαλλοντικής εκπαί¬ 
δευσης και ευαισθητοποίησης, και, γενικά, ανάληψη ο¬ 
ποιοσδήποτε δραστηριότητας σχετικής με την διαχείριση 
των απορριμμάτων και το περιβάλλον. 

(ια) Η εκπόνηση μελετών, η διεξαγωγή ερευνών, η κατα¬ 
σκευή τεχνικών έργων, η εκτέλεση εργασιών, η παροχή 
συμβουλών, κ.λπ., για την προστασία και βελτίωση του φυ¬ 
σικού και δομημένου περιβάλλοντος, και γενικά, για κάθε 
ζήτημα που ενδιαφέρει την Αυτοδιοίκηση και τους ΟΤΑ 
της Ημαθίας, καθώς και η εκτέλεση αναπτυξιακών έργων, 
που ανταποκρίνονται στους σκοπούς και τις δυνατότητες 
της Επιχείρησης, και ανατίθενται σε αυτήν από το Δημό¬ 
σιο, από Φορείς της ΤΑ, από Νομικά Πρόσωπα και Επιχει¬ 
ρήσεις του Δημοσίου ή της ΤΑ, από την ΤΕΔΚ, ή από οποι- 
ονδήποτε άλλο Φορέα, κ.λπ. 








ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

(ιβ) Η οργάνωση και λειτουργία Κέντρου Περιβαλλοντι¬ 
κής Εκπαίδευσης Πολιτισμού Οικολογίας και Ανάπτυξης, 
το οποίο θα εγκατασταθεί σε κατάλληλη περιοχή της Η¬ 
μαθίας και θα μπορεί κατά περίπτωση να λειτουργεί και 
διάφορα τοπικά ή και θεματικά παραρτήματα, και στο ο¬ 
ποίο θα ενταχθούν δραστηριότητες τέχνης, πολιτισμού, 
τουρισμού, αθλητισμού, οικολογίας, εκπαίδευσης, παρά¬ 
δοσης, λαογραφίας, αναψυχής, κ.λπ., καθώς και υπηρε¬ 
σίες υποστήριξης και εξυπηρέτησης των συμμετεχόντων 
και επισκεπτών του. 

(ιγ) Η παροχή κάθε δυνατής τεχνικής και επιστημονικής υ¬ 
ποστήριξης προς τους Φορείς της Τοπικής Αυτοδιοίκησης, 
τα Νομικά Πρόσωπά τους και τις Επιχειρήσεις τους, τόσο 
της Ημαθίας, όσο και άλλων περιοχών, για κάθε ζήτημα και 
αντικείμενο της αρμοδιότητας και των ενδιαφερόντων τους. 

(ιδ) Η ανάληψη πρωτοβουλιών για την παροχή υποστή¬ 
ριξης και υπηρεσιών, ιδιαίτερα προς τους ΟΤΑ σε αντικεί¬ 
μενα ιδίως, που σχετίζονται με τις νέες αρμοδιότητες και 
τα καθήκοντά τους, όπως η οργάνωση και λειτουργία, αυ¬ 
τοτελούς Τεχνικής Υπηρεσίας, η οργάνωση και λειτουρ¬ 
γία αυτοτελούς Ταμιακής Υπηρεσίας, ο εκσυγχρονισμός 
και η άρπα λειτουργία των Υπηρεσιών τους συνολικά, η ε¬ 
φαρμογή του διπλογραφικού συστήματος, η εφαρμογή 
προγραμμάτων κοινωνικής πολιτικής, η διεξαγωγή κοινω¬ 
νικών ερευνών, η ανίχνευση και ο εντοπισμός των ανα¬ 
γκών και των προσανατολισμών της τοπικής κοινωνίας, η 
ενεργοποίηση και λειτουργία θεσμών και διαδικασιών εν- 
δοδημοπκής αποκέντρωσης και λαϊκής συμμετοχής, η ε¬ 
νίσχυση της διαδημοπκής συνεργασίας, κ.λπ. 

(ιε) Η οργάνωση και διεξαγωγή Σεμιναρίων, Συνεδρίων, 
Εκθέσεων, Επιδείξεων, και γενικά κάθε είδους Εκδηλώ¬ 
σεων, η διεκπεραίωση ενεργειών και η ανάληψη πρωτο¬ 
βουλιών, τόσο στην Ημαθία, όσο και σε άλλες περιοχές, 
είτε για την άμεση ή έμμεση προώθηση, προβολή, προα¬ 
γωγή, και υλοποίηση των σκοπών της Επιχείρησης, ή της 
ΤΕΔΚ, είτε κατόπιν ανάθεσης για την αντίστοιχη προώθη¬ 
ση, προβολή, κ.λπ., άλλων Φορέων του Δημόσιου, του 
Κοινωνικού και του Ιδιωτικού Τομέα της Ημαθίας ή άλλων 
περιοχών. 

(ιστ) Η παροχή υπηρεσιών, η εκτέλεση έργων και ενερ¬ 
γειών, και η διεκπεραίωση διαδικασιών, που ανατίθενται 
στην Επιχείρηση από την ΤΕΔΚ προς προώθηση των σκο¬ 
πών της αρτιότερη λειτουργία της. 

(ιζ) Η παραγωγή, αξιοποίηση και εκμετάλλευση κάθε μορ¬ 
φής επικοινωνιακού υλικού (έντυπα, ραδιοφωνικές και τη¬ 
λεοπτικές εκπομπές, νϊάβο, κ.λπ.), που προάγουντους σκο¬ 
πούς της Επιχείρησης ή της ΤΕΔΚ ή των Φορίέων με τους ο¬ 
ποίους συνεργάζεται η Επιχείρηση, καθώς και η οργάνωση 
και λειτουργία Γραφείου Τύπου και Δημοσίων Σχέσεων. 

2. Το άρθρο 3 του Καταστσπκού επαναδιατυπώνεται ως 
εξής: 

Αρθρο 3 

Διοίκηση της Επιχείρησης. 

Η Επιχείρηση διοικείται από δμελές Συμβούλιο, του ο¬ 
ποίου τα Μέλη ορίζονται μαζί με τους αναπληρωτές τους 
από το Διοικητικό Συμβούλιο της ΤΕΔΚ, στην αρχή κάθε 
Δημοτικής & Κοινοτικής Περιόδου, με τετραετή θητεία, 
που ακολουθεί τη θητεία του Δ. Σ. της ΤΕΔΚ, και λήγει σε 
κάθε περίπτωση, με τον ορισμό του νέου Δ. Σ. της Επιχεί¬ 
ρησης . Το Δ. Σ. της ΤΕΔΚ ορίζει από τα Μέλη του Δ. Σ. της 
Επιχείρησης τον Πρόεδρο και τον Ανππροέδρου του (άρ¬ 
θρο 278 παρ. 2του Π.Δ. 410/95). 


3. Από τις διατάξεις της απόφασης αυτής δεν προκα- 
λείται καμία δαπάνη σε βάρος του Προϋπολογισμού της 
ΤΕΔΚ ή του Π/σμού της Επιχείρησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 18 Νοεμβρίου 1999 
Ο Γενικός Γραμματέας Περιφέρειας κ,α.α. 

Δ. ΣΑΡΗΓΙΑΝΝΗΣ 

-Φ- 

Αριθ. 17784 ( 4 ) 

Σύσταση ιδίου Νομικού Προσώπου στο Δήμο Ηρακλείου 
Νομού Ηρακλείου με την επωνυμία «42η Σχολική Επι¬ 
τροπή Δ. Ηρακλείου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 
Έχοντας υπόψη: 

1. Τις διατάξεις του άρθρου 203 του Π .Δ. 410/95 «Κωδι¬ 
κοποίηση σε ενιαίο κείμενο νόμου με τίτλο Δημοτικός και 
Κοινοτικός Κώδικας» των ισχυουσών διατάξεων του δη¬ 
μοτικού και κοινοτικού κώδικα, όπως τροποποιήθηκαν και 
συμπληρώθηκαν (ΦΕΚ Α' 231). 

2. Τις διατάξεις του άρθρου 5 παρ. 8 του Ν. 1894/27.8.90 
(ΦΕΚ 110/27.9.90 τεύχος Α’). 

3. Την αριθμ. 491/99 απόφαση του Δημοτικού Συμ¬ 
βουλίου Ηρακλείου για τη σύσταση Σχολικής Επιτρο¬ 
πής, αποφασίζουμε: 

1. Συνιστούμε στο Δήμο Ηρακλείου ίδιο Δημοτικό Νομι¬ 
κό Πρόσωπο με την επωνυμία « 42η Σχολική Επιτροπή Δή¬ 
μου Ηρακλείου» (7ο Ενιαίο Λύκειο Ηρακλείου και 8ο Γυ¬ 
μνάσιο Ηρακλείου). 

2. Σκοπός του Νομικού Προσώπου είναι: 

α. Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού ύδρευσης, αποχέτευσης, τηλεφώνου,αναλωσίμων 
υλικών κ.τ.λ. 

β. Η εκτέλεση των μικρών έργων για την επισκευή και 
συντήρηση των διδακτηρίων. 

γ. Η αποκατάσταση φθορών και ζημιών των επίπλων, ε¬ 
ξοπλισμού και γενικά των διδακτηριακών εγκαταστάσεών 
του. 

δ. Η φροντίδα για την εξερεύνηση άλλων πόρων και ο ε¬ 
φοδιασμός των Σχολικών Μονάδων με έπιπλα και σκεύη, 
με βιβλία για την Σχολική Βιβλιοθήκη και γενικά με όλα τα 
μέσα που είναι απαραίτητα για τη λειτουργία τους και γε¬ 
νικότερα η λήψη όλων των μέτρων που κρίνονται ανα¬ 
γκαία για την στήριξη της Διοικητικής λειτουργίας των 
Σχολικών Μονάδων. 

3. Το Νομικό Πρόσωπο διοικείται από εννεαμελές (9 μέ¬ 
λη) Διοικητικό Συμβούλιο αποτελούμενο από: 

α. Τον Δήμαρχο Ηρακλείου ως Πρόεδρο ή άλλο μέλος 
αιρετό ή μη που ορίζεται από τον Δήμαρχο. 

β. Τον εκάστοτε Διευθυντή του 7ου Ενιαίου Λυκείου Η¬ 
ρακλείου με τον αναπληρωτή του. 

γ. Τον εκάστοτε Διευθυντή του 8ου Γυμνασίου Ηρα¬ 
κλείου με τον αναπληρωτή του. 

δ. Ένα (1) Δημοτικό Σύμβουλο ως μέλος με τον ανα¬ 
πληρωτή του, που ορίζεται από το Δημοτικό Συμβούλιο. 

ε. Ένα (1) εκπρόσωπο του Συλλόγου Γονέων και Κηδε¬ 
μόνων του 7ου Ενιαίου Λυκείου Ηρακλείου με τον ανα¬ 
πληρωτή του. 

στ. Ένα (1) εκπρόσωπο του Συλλόγου Γονέων και Κη- 

δεμόνων του 8ου Γυμνασίου Ηρακλείου με τον αναπλη¬ 
ρωτή του. 

ζ. Ενα (1) εκπρόσωπο της Μαθητικής Κοινότητας του 
7ου Ενιαίου Λυκείου Ηρακλείου με τον αναπληρωτή του. 

η. Ένα (1) εκπρόσωποτου Συλλόγου Μαθητικής Κοινότη¬ 
τας του 8ου Γυμνασίου Ηρακλείου με τον αναπληρωτή του. 

θ. Ένα (1) δημότη ή κάτοικο Ηρακλείου με τον αναπλη¬ 
ρωτή του που ορίζεται με απόφαση του Δημοτικού Συμ¬ 
βουλίου. 

4. Η θητεία των μελών του ανωτέρω Διοικητικού Συμ¬ 
βουλίου ακολουθεί τη Δημοτική περίοδο. 

Το Διοικητικό Συμβούλιο εκλέγει μεταξύ των μελών τον 
Ανππρόεδρο και Γραμματέα. 

5. Πόροι του Νομικού Προσώπου είναι: 

α. Ετήσια επιχορήγηση του Δήμου 100.000 δρχ. 

β. Ετήσια επιχορήγηση του Κράτους. 

γ. Κάθε είδους εισφορές, δωρεές, κληρονομιές, κληρο¬ 
δοσίες. 

δ. Εισπράξεις από το αντίτιμο των παρεχομένων πραγ¬ 
μάτων ή Υπηρεσιών. 

ε. Πρόσοδοι από την περιουσία του. 

6. Το Νομικό Πρόσωπο εκπροσωπείται στα Δικαστήρια 
και σε κάθε Δημόσια Αρχή, από τον Πρόεδρο του Διοικη¬ 
τικού Συμβουλίου και όταν αυτός απουσιάζει ή κωλύεται 
από τον Ανππρόεδρο. 

Από τις διατάξεις της παρούσας προκαλείται δαπάνη 
100.000 δρχ. σε βάρος του προϋπολογισμού του Δήμου 
για το τρέχον έτος και για τα επόμενα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 16 Νοεμβρίου 1999 

Με εντολή Γενικού Γ ραμματέα Περιφέρειας 
Η Γενική Διευθύντρια 
ΜΑΡΙΑ ΛΥΓΙΔΑΚΗ - ΙΩΑΝΝΙΔΟΥ 


Αρίθ. Φ1/573/30.11.99 ( 5 ) 

Τροποποίηση των 1/2.10.1996 και 2/18.12.1996 αποφά¬ 


σεων της Γενικής Συνέλευσης του Δικηγορικού Συλ¬ 
λόγου Σερρών. 


Η ΓΕΝΙΚΗ ΣΥΝΕΛΕΥΣΗ 
ΤΟΥ ΔΙΚΗΓΟΡΙΚΟΥ ΣΥΛΛΟΓΟΥ ΣΕΡΡΩΝ 
(Συνεδρίαση 2/12.5.1999) 

Έχοντας υπόψη: 

α) Το άρθρο 43 παρ.2 εδ. β' του ισχύοντος συντάγμα¬ 
τος, που προβλέπει τη δυνατότητα σε όργανα της (εν γέ- 
νει) διοίκησης να εκδίδουν κανονιστικές πράξεις, με τις ο¬ 
ποίες να ρυθμίζονται ειδικότερα θέματα ή θέματα τοπι¬ 
κού ενδιαφέροντος. 

β) Το άρθρο 199 και το άρθρο 200 περ. γ' Ν.Δ. 
3026/1954 (κώδικας δικηγόρων) από τα οποία το μεν 
πρώτο καθορίζει την αποστολή των Δικηγορικών Συλλό¬ 
γων και των Διοικητικών τους Συμβουλίων, το δε δεύτερο 
προβλέπει τη δυνατότητα στους Δικηγορικούς Συλλό¬ 
γους να εκδίδουν πράξεις κανονιστικού χαρακτήρα με 
τις οποίες επιβάλλουν ειδικές εισφορές στα μέλη τους, 
καθορίζοντας και τον σκοπό για τον οποίο θα διατίθενται 
(ΣτΕ 2274/1986 ΝοΒ 36.201, ΣτΕ 1871-2/1986 ΝοΒ 
37.165). 

γ) Τα άρθρα 1 παρ.1 περ. γ’ και 2 παρ.1 περ.α’ Ν. 
301/1976 που καθορίζουν ποιες πράξεις κανονιστικού χα¬ 


ρακτήρα της εν γένει διοίκησης υπόκεινται σε δημοσίευ¬ 
ση στο ΦΕΚ. 

δ) Την υπ’ αριθ.4430/1984 απόφαση της Ολομέλειας 
του ΣτΕ, κατά την οποία απαιτείται δημοσίευση στο ΦΕΚ, 
τεύχος Β, των κανονιστικού περιεχομένου αποφάσεων 
των Δικηγορικών Συλλόγων. 

ε) Την ύπαρξη αυξημένης απαρτίας, όπως απαιτεί το 
άρθρο 200 περ. γ' Ν.Δ. 3026/1954 (κώδικας περί δικηγό¬ 
ρων) αφού επί συνόλου διακοσίων είκοσι τεσσάρων (224) 
μελών του Συλλόγου παρόντα ήταν τα εκατόν είκοσι 
( 120 ). 

στ) Τις προηγούμενες υπ’ αριθ. 1/1996 και 2/1996 απο¬ 
φάσεις της Γενικής Συνέλευσης του Συλλόγου μας, οι ο¬ 
ποίες δημοσιεύθηκαν στο ΦΕΚ Β’ 1001/4.11.1996 και στο 
ΦΕΚ Β’ 837/17.9.1997, αντίστοιχα. 

ζ) Τη σχετική εισήγηση του Προέδρου του Δικηγορικού 
Συλλόγου Σερρών, σύμφωνη με ομόφωνη απόφαση του 
Δ.Σ. του Δικηγορικού Συλλόγου, η οποία ελήφθη στην υπ’ 
αριθ. 6/3.5.1999 συνεδρίαση του Δ.Σ., και τον διαταχθέ- 
ντα εκτενή διάλογο ανάμεσα στα μέλη της Γενικής Συνέ¬ 
λευσης και 

η) Το γεγονός ότι από την έκδοση της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού, αποφάσισε ομόφωνα, τα παρακάτω: 

Η Γενική Συνέλευση εγκρίνει την απόφαση του Δ.Σ., ό¬ 
πως την εισηγήθηκε ο Πρόεδρος του Δ.Σ., η οποία ελή¬ 
φθη στην συνεδρίασή του στις 3 Μαΐου 1999, με το υπ’ α- 
ριθ. 6/3.5.1999 πρακτικό και τροποποιεί τις προηγούμε¬ 
νες, υπ’ αριθ. 1/2.10.1996 και 2/18.12.1996 αποφάσεις 
της Γ.Σ. του Συλλόγου μας, σχετικά με την επιβολή ειδι¬ 
κής εισφοράς του άρθρου 200 περ.γ' Ν .Δ. 3026/1954, που 
δημοσιεύθηκαν στο ΦΕΚ ΒΊ 001/4.11.1996 και στο ΦΕΚ Β' 
837/17.9.1997, ανπ'στοιχα, στα εξής σημεία: 

1) Για κατάθεση οιουδήποτε εισαγωγικού δικογράφου 
ή ενδίκου μέσου ή βοηθήματος, κλήσης, παρέμβασης κά¬ 
θε μορφής, ανακοίνωσης δίκης, προσεπίκλησης, αυτοτε¬ 
λούς αίτησης επαναφοράς πραγμάτων σε προηγούμενη 
κατάσταση, ενώπιον: 

α) Του Αρείου Πάγου,του Συμβουλίου Επικρατείας και 
του Ελεγκτικού Συνεδρίου: από 7.000 δρχ. σε 11.000 δρχ. 
β) Του Τριμελούς Εφετείου: από 6.000 δρχ. σε 8.000 δρχ. 
γ)Του Τριμελούς Διοικητικού Εφετείου από 6.000 δρχ. 
σε 8.000 δρχ. 

δ) Του Πολυμελούς Πρωτοδικείου (ως Α/θμίου ή Β/θμί- 
ου Δικαστηρίου): από 5.000 δρχ σε 6.500 δρχ. 

ε) Του Μονομελούς Πρωτοδικείου,ή του Προέδρου του 
Πρωτοδικείου, από 4.000 δρχ σε 5.500 δρχ. 
στ) Του Ειρηνοδικείου: από 3.000 δρχ σε 3.500 δρχ. 
ζ) Του Μονομελούς Διοικητικού Πρωτοδικείου,ή του 
Προέδρου: από 4.000 δρχ. σε 5.500 δρχ. 

η) Του Τριμελούς Διοικητικού Πρωτοδικείου (ως Α’θμί- 
ου ή Β/θμίου): από 5.000 δρχ. σε 6.500 δρχ. 

θ) Επί Ανακοπής ερημοδικίας και έφεσης:τα ποσά που 
αντιστοιχούν στις ειδικές εισφορές του εισαγωγικού δι¬ 
κογράφου του αρμόδιου να τις δικάσει Δικαστηρίου. 

ι) Επί αιτήσεως ορισμού τόπου και χρόνου εξέτασης μαρ¬ 
τύρων σε κάθε Δικαστήριο: από 1.500 δρχ. σε 3.000 δρχ. 

ια) Στα απολογητικά υπομνήματα, ή στις παραστάσεις 
ενώπιον Δικαστικών Συμβουλίων, αν δεν είναι υποχρεωτι¬ 
κή η προσκόμιση τετραπλότυπης απόδειξης-προείσπρα- 
ξης: όταν το αδίκημα είναι αρμοδιότητας Μονομελούς ή 
Τριμελούς Πλημμελειοδικείου ή Τριμελούς Εφετείου από 
3.000 δρχ. 5.000 δρχ και 6.000 δρχ. ανπ'στοιχα, σε 4.000 




δρχ. 6.000 και 7.000 δρχ. αντίστοιχα, ενώ όταν το αδίκημα 
είναι αρμοδιότητας Αρείου Πάγου, Πενταμελούς Εφετεί- 
ου ή Κακουργοδικείου από 7.000 δρχ. σε 11.000 δρχ. 

ιβ) στις αναβλητικές παραστάσεις κάθε βαθμού και εί¬ 
δους Δικαστηρίου, από 500 δρχ. σε 1.000 δρχ. 

ιγ) Σε εξώδικες προσκλήσεις,διαμαρτυρίες ή απαντή¬ 
σεις και σε κάθε είδους έγγραφα που απευθύνονται ενώ¬ 
πιον διοικητικών αρχών από 1500 δρχ. σε 2.000 δρχ. Ο¬ 
ταν,όμως,πρόκειται για έγγραφα που απευθύνονται σε 
διοικητικές επιτροπές,ή πρόκειται για παραστάσεις σε τέ¬ 
τοιες επιτροπές (είτε υποβληθεί υπόμνημα,είτε όχι),τότε 
η ειδική εισφορά θα είναι ίση με αυτή του Ειρηνοδικεί¬ 
ου,τόσο σε πρώτο,όσο και σε δεύτερο βαθμό. 

ιδ) Σε αυτοτελή εξέταση μαρτύρων ενώπιον παντός Δι¬ 
καστηρίου ή Δικαστή ή Προξένου, από 1.500 δρχ. σε 
3.000 δρχ. 

ιε) Ειδικά για κατάθεση αίτησης προσημείωσης υποθή¬ 
κης ή άρσης αυτής, συναινετικού διαζυγίου, αναγνώρι¬ 
σης- τροποποίησης ή κατάργησης σωματείου, από 
10.000 δρχ. σε 11.500 δρχ. ενώ για την συζήτηση των πα¬ 
ραπάνω υποθέσεων, από 5.000 δρχ. σε 6.500 δρχ. 

ιστ) Επί συντάξεως και υπογραφής σχεδίων δημοσίων 
εγγράφων: 

- επί καταρτίσεως συμβολαίων με αντικείμενο την μετά¬ 
θεση κυριότητας σε ακίνητα: από 500 δραχμές σε 2.000 
δΡΧ· 

- επί συστάσεως ή τροποποιήσεως καταστατικού ανω¬ 
νύμων εταιριών (ΑΕ) ή εταιριών περιορισμένης ευθύνης 
(ΕΠΕ), μετατροπής, συγχώνευσης ή εξαγοράς οιουδήπο- 
τε τύπου εταιρίας σε ΑΕ ή ΕΠΕ: από 5000 δραχμές σε 
6.500 δρχ. για τις πράξεις που αφορούν ΑΕ και από 2.000 
δρχ σε 3.500 δρχ για τις πράξεις που αφορούν ΕΠΕ. 

ιζ) Στις εξώδικες πράξεις της αποδοχής κληρονομιάς ε¬ 
νώπιον του Γραμματέως του Πρωτοδικείου και της υπο¬ 
βολής μήνυσης στον Εισαγγελέα, την επιμέλεια των οποί¬ 
ων έχει δικηγόρος, έστω και αν δεν υπογράφει ως πληρε¬ 
ξούσιος δικηγόρος, η ειδική εισφορά αυξάνει: από 3.000 
δρχ σε 4.000 δρχ και από 1.500 δρχ. σε 2.500 δρχ. αντί¬ 
στοιχα. 

ιη) Για κάθε σύνταξη παραγγελίας προς επίδοση αντι¬ 
γράφου από απόγραφο με επιταγή προς πληρωμή,για κά¬ 


θε εντολή εκτέλεσης κάτω από το απόγραφο,για κάθε α¬ 
ναγγελία ή παράσταση στον επί του πλειστηριασμού υ¬ 
πάλληλο,για κάθε έγγραφη γνωμοδότηση επί νομικών θε¬ 
μάτων και για κάθε μετάφραση εγγράφου από δικηγόρο 
θα επικολλάται ειδική εισφορά ύψους 500 δρχ. 

ιθ) Ενώπιον όλων των παραπάνω αρχών ή επιτροπών,ό¬ 
ταν πρόκειται για υποβολή αίτησης: χορήγησης ανπγρά- 
φων δικογραφιών ή άλλων εγγράφων, σύντμησης προθε¬ 
σμίας, εξαίρεσης δικαστή και προτίμησης, δεν επικολλά- 
ται ένσημο ειδικής εισφοράς. 

2) Για τη συζήτηση όλων των παραπάνω αναφερομένων 
πράξεων ενώπιον κάθε είδους και βαθμού Δικαστηρίου, ε¬ 
κτός από την παρακράτηση αμοιβής κατά την έκδοση τε- 
τραπλοτύπων αποδείξεων,ο παριστάμενος δικηγόρος θα 
καταβάλει ειδική εισφορά αξίας 2.000 δρχ., πλην: α) του 
Ειρηνοδικείου και του Πταισματοδικείου, που θα καταβά¬ 
λει ειδική εισφορά αξίας 1.000 δρχ. β) του Αρείου Πάγου, 
του Συμβουλίου Επικράτειας, του Ελεγκτικού Συνεδρίου, 
του Εφετείου Κακουργημάτων, του Τριμελούς Εφετείου 
(αστικού, ποινικού, διοικητικού), που δεν θα καταβάλλει 
ειδική εισφορά. 

3) Το προβλεπόμενο στην περίπτωση Β6 της υπ’ αριθ. 
1/1996 απόφασης της Γ.Σ. ποσοστό παρακράτησης υπέρ 
του Δικηγορικού Συλλόγου, ύψους 5% επί του συνόλου 
του νέου αυτού κοινού διανεμητικού λογαριασμού, κα- 
ταργείται, το Διοικητικό Συμβούλιο όμως του Συλλόγου 
είναι υποχρεωμένο, με απόφαση του, πριν από κάθε δια¬ 
νομή, τμήμα των εσόδων του λογαριασμού αυτού, το ο¬ 
ποίο ανπστοιχεί στα επιπλέον έσοδα που θα προέλθουν 
από την τροποποίηση των υπ’ αριθ. 1/1996 και 2/1996 α¬ 
ποφάσεων της Γ.Σ., η οποία επέρχεται με την παρούσα, 
να το αποδίδει σε σωματείο αλληλοβοήθειας που θα συ- 
σταθεί από τους δικηγόρους - μέλη του, κατά τις διατά¬ 
ξεις του άρθρου 31 Ν. 2676/1999. 

4) Κατά τα λοιπά ισχύουν οι προηγούμενες υπ’ αριθ. 
1 /2.10.1996 και 2/18.12.1996 αποφάσεις της Γ.Σ. του Συλ¬ 
λόγου μας. 

Σέρρες, 22 Ιουλίου 1999 
Ο Πρόεδρος 

ΔΗΜΗΤΡΙΟΣ ΚΟΛΙΝΤΖΙΚΗΣ 




27396 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 



ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

* 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ <3Β * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νννννν.βΙ.ρΓ 
β-ΓηβϊΙ: ννβΙ)ΓΏ35ΐΘΓ @ βί.ςΓ 

* 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135228 

ΠΑΤΡΑ 

Κορίνθου327-Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ. Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ. Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888 / 47 533 

| 

Ο 

4 I 

* ϊ · 

ΤΙΜΗ ΦΥΛΛΩΝ ' Μέ ΧΡ ι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Α , 0 .... 

- Απο 8 σελίδες και ανω προσαυξηση 100 δρχ. ανά θσέλιδο ή μέοοο αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 


Α’ (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α,Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 » 

70.000 » 

30.000 >» 

15.000 »* 

5.000 » 

10.000 » 

3.000 » 

10.000 » 

250.000 » 

3.000 δρχ. 

3.500 » 

750 » 

3.500 »» 

1.500 » 

750 » 

250 » 

500 » 

150 » 

500 » 

12.500 » 

Ο 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φρονπδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό τπο 

συνδρομής και ολόκληρο το ποσό υπέρ του ΤΑΠΕΤ. ^ 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

* 

οι υπηρεσίες εξυπηρέτησης των πολιτών λειτουργούν καθημερινά από 08.00' έως 13 ΟΟ' 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 













